જામનગરમાં પ્રથમ વખત પશુઓમાં ફેલાતો જીવલેણ રોગ ગ્લોન્ડર ઘોડાઓમાં જોવા મળ્યો હતો. પશુપાલન વિભાગે લોહીના પરિક્ષણ કર્યા હતા. તેમા ફલીત થયું હતું કે આ રોગ ગલેન્ડર છે. નોંધનીય છે કે આ રોગ શ્વાસોશ્વાસ દ્વારા મનુષ્યમાં ફેલાઇ શકે છે. જેથી તંત્ર દ્વારા કાયદાકીય નિયમ અનુસાર બે ઘોડાને ઝેરી ઇન્જેક્શન આપી મોત આપવામાં આવ્યું હતું. એટલું જ નહીં પશુપાલન અધિકારી અને તેની 12 જણાની ટીમે તેમજ પોલીસ સહીતના સ્ટાફે ઘોડાને એન્ટીબાયોટીક વસ્ત્ર પહેરીને ઘોડાને ઝેરી ઇન્જેકશન આપ્યું હતું. ત્યારબાદ મેડીકલ ઓફિસરો અને સ્ટાફે પહેરેલાં કપડાં દવાઓ સહીતની તમામ વસ્તુઓ બાળી નાખવામાં આવી હતી જેથી આ રોગ વધુ ન ફેલાય. અને આવનારા સમયમાં આ રોગ ન ફેલાય તે માટે તકેદારીના પગલા લેવામાં આવ્યા છે.